b"\n_START_ARTICLE_\nWilliam George Horner\n_START_SECTION_\nVida i Obra\n_START_PARAGRAPH_\nPoques dades es coneixen de la seva vida. Fou el fill primog\xc3\xa8nit del reverend William Horner, el qual era ministre d'un moviment protest\xc3\xa0, nascut a Bristol. Realitz\xc3\xa0 els seus estudis a la Kingswood School, situada prop de la seva ciutat, Bristol, de la que va esdevenir ajudant de m\xc3\xa0ster amb nom\xc3\xa9s setze anys. Quatre anys m\xc3\xa9s tard pass\xc3\xa0 a ser director, tasca que abandon\xc3\xa0 per a crear la seva propia escola: The Classical Seminary, a Grosvenor Place de la ciutat de Bath, que va dirigir fins a la seva mort el 22 de desembre de 1837._NEWLINE_Horner i la seva esposa Sarah van tenir vuit fills, sis dels quals eren noies i els dos restants nois. Un dels dos nois, tamb\xc3\xa9 anomenat William Horner \xc3\xa9s qui es va encarregar de continuar amb l'escola del seu pare. _NEWLINE_William George Horner tamb\xc3\xa9 provenia d'una gran fam\xc3\xadlia, de la qual ell era el fill m\xc3\xa9s gran i els m\xc3\xa9s joves eren bessons: Charles i Francis John Horner. Aquest \xc3\xbaltim va matricular-se a St. John's College, de la qual va obtenir dues llicenciatures. Es convert\xc3\xad en un professor de matem\xc3\xa0tiques a la Universitat de Sydney, on va morir al cap de pocs anys, a causa de la tuberculosi. _NEWLINE_Altres germans que va tenir van ser Thomas Horner, el qual mor\xc3\xad jove, John Horner, que va ser ministre del moviment protest\xc3\xa0 Wesley a l'\xc3\x8dndia, i James Horner._NEWLINE_Quan William George Horner mor\xc3\xad, la seva esposa Sarah fou a viure amb una de les seves filles, Charlotte Augusta, i el seu gendre. _NEWLINE_Va publicar articles sobre la resoluci\xc3\xb3 d'equacions algebraiques; en un d'ells de 1819, va proposar el que es coneix com a m\xc3\xa8tode Horner per resoldre equacions de qualsevol grau. Aquest m\xc3\xa8tode va ser for\xc3\xa7a utilitzat per la seva senzillesa i efici\xc3\xa8ncia._NEWLINE_Pe\xc3\xb2 el motiu pel qual \xc3\xa9s m\xc3\xa9s conegut \xc3\xa9s pels seus treballs en \xc3\xb2ptica i, sobretot, per haver estat el inventor del zo\xc3\xb2trop el 1834, precursor del cinema."